**Előzetes hatásvizsgálati lap**

**Eger Megyei Jogú Város Önkormányzata Közgyűlésének rendelettervezete**

**a személytaxi-szolgáltatás feltételeiről, a taxiállomások létesítésének, megszüntetésének és igénybevételének rendjéről, valamint a személytaxi-szolgáltatás hatósági díjáról**

**Farkas Attila alpolgármester**

**(előterjesztő)**

**Előzetes hatásvizsgálat:**

1. **Társadalmi hatások**: A rendelet elfogadása következtében nem várható érzékelhető társadalmi hatás, tekintettel arra, hogy a rendelet megalkotását a helyi személytaxi-szolgáltatók szakmai érdekképviselete kezdeményezte az egységesítés érdekében. Ezen túlmenően a Heves Vármegyei Kereskedelmi és Iparkamara az egyeztetés keretében a tárgyban összehívott egy vállalkozói fórumot is, melynek eredményeképpen támogatják az új jogszabály megalkotását.
2. **Gazdasági hatások**:

A rendeletnek gazdasági hatása nem jelentős.

1. **Költségvetési hatások**:

A rendelet elfogadásának a mindenkori költségvetésben kiadási többletet eredményező hatása nincs.

Ugyanakkor a rendelet új szabályozásának ellenőrzése alapján adódó helyszíni bírságolás, illetve a megindított közigazgatási eljárásban történő bírságolás lehetősége alapján az önkormányzati költségvetés bevétele növekedhet.

1. **Környezeti és egészségügyi következmények**:

A rendeletnek egészségügyi és környezeti hatása nincs.

1. **Adminisztratív terheket befolyásoló hatások**:

A rendeletnek és a rendeletmódosításnak adminisztratív terheket jelentősen befolyásoló hatása nincs.

1. **A jogszabály megalkotásának szükségessége, illetve a jogalkotás elmaradásának várható következménye:**

A tárgybeli jogi szabályozás a vállalkozói kör igényeként lépett fel. A településen végzett személytaxi-szolgáltatási tevékenység szabályozottabb és egységesített keretek között történhet, amely körülmény a szolgáltatók és utasok biztonságát, megelégedettségét szolgálja

1. **A jogszabály alkalmazásához szükséges személyi, szervezeti, tárgyi és pénzügyi feltételek**:

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Utólagos hatásvizsgálat**:

Javasolt-e a rendelet utólagos hatásvizsgálata? Igen/Nem

Amennyiben igen, ennek időpontja: -

Az előzetes hatásvizsgálati lapot kitöltötte: dr. Czakó Judit, Jogi és Hatósági Iroda/Jogi Csoport jogásza

Jóváhagyta: Farkas Attila alpolgármester